Sambandsbataljonen

Sambandsbataljonen (SBBN) er en støtteavdeling i Hærens Brigade Nord. Hovedoppgaven deres er å sørge for kommunikasjon mellom brigadens enheter og ledelsen, samt å drifte brigadens kommandoplasser.

Bataljonen er delt inn i tre kompanier; Telekompaniet (TKP), Radiokompaniet (RKP) og Kommandoplasskompaniet (KKP). Sambandsbataljonen er stasjonert i Heggelia leir på Bardufoss.

 Historie 
SBBN ble etablert i 1996 som del av 6. divisjon, og førte tradisjonen videre etter Sambandskompaniet i Brigaden i Nord-Norge. Sambandskompaniet i Brig N ble etablert allerede i september 1955, etter hjemkomst av Tysklandsbrigaden.

SBBN var i tiden 1996–2009 organisert på en optimal måte for å utdanne vernepliktige mannskaper og å trene befalet i avdelingen. I 2004 ble SBKP/FIST-H med hurtig reaksjonsevne (HRF) overført bataljonen fra SBUKS på Jørstadmoen. Sommeren 2009 ble det gjort endringer i strukturen som endte i halvårlig beredskapsevne med alle sambandstjenestene organisert i SBKP A med primært vervet personell, samt SBKP B og SBKP C med vernepliktige mannskaper. Omorganiseringen er også gjort med tanke på å gi hver mannskapskontingent bedre utdanning gjennom hele året, samt gi mulighet for å overføre mannskaper til beredskapsavdelingene i SBBN etter halvveis gjennomført førstegangstjeneste.

I sommeren 2017 ble det en omstrukturering i bataljonen, hvor kompaniene skulle deles inn i konkrete spesialiseringsområder. Dermed gikk SBKP A over til TKP, SBKP B ble til RKP, og SBKP C ble til KKP.

 Organisasjon 
 Bataljonstab Ledelse og stabsoffiserer med ansvar innenfor personellforvaltning, etterretning & sikkerhetstjeneste, operasjoner og utdanning, forsyning og vedlikehold, sambandstjeneste og økonomistyring. Telekompaniet Telekompaniet (TKP) leverer tele- og datasamband til brigaden ved hjelp av radiolinje, HF og sivil infrastruktur. TKP leverer også radiosamband via Multirolleradio, på lik linje som RKP.
Kompaniet består av to teletropper, samt egen terminaltropp som understøtter kommandoplassene. Kompaniet har innrykk av soldater i januar og august hvert år. Radiokompaniet Radiokompaniet (RKP) utdanner soldater som leverer samband utelukkende gjennom MRR. Radio har også egen tren-avdeling som transporterer utstyret til bataljonen, samt et vedlikeholdslag (replaget) som stiller tjenester til hele bataljonen. Kompaniet har innrykk av soldater i januar og august hvert år. Tidligere KPB. Kommandoplasskompaniet Kommandoplasskompaniet (KKP) utdanner soldater til kommandoplasstjeneste. Disse leverer kommandoplasser og K2 (kommando & kontroll) til bataljon, og brigaden. Kompaniet har innrykk av soldater i januar og august hvert år. Tidligere KPC.

 Utstyr og våpen 
miniatyr|Et sambandslag med beltevogn fra Hæren under øvelsen Cold Response 2014.
I felt er bataljonen hovedsakelig oppsatt med beltevogn av typen BV-206DN produsert av Hägglunds. Trenseksjonen er oppsatt med Scania-lastebiler. Bataljonen bruker også snøscooter, Mercedes-Benz feltvogn og M113. Våpenmessig har bataljonen HK 416 automatgevær, Minimi lett maskingevær, HK AG36 granatutskytningsrør, P80 pistol, 12,7 mm M2 maskingevær, M72 panservernrakett og Carl Gustav RFK rekylfrie kanoner samt FN MAG maskingevær.

Sambandsbataljonen er svært aktiv i utenlandstjeneste og har hatt flere kontingenter i Afghanistan i ISAF.

 Referanser 

Kategori:Brigade Nord
Kategori:Sambandstropper